CELEX: 32021R1099
Language: lv
Date: 2021-07-05 00:00:00
Title: Komisijas Regula (ES) 2021/1099 (2021. gada 5. jūlijs), ar ko groza Eiropas Parlamenta un Padomes Regulas (EK) Nr. 1223/2009 par kosmētikas līdzekļiem II un III pielikumu (Dokuments attiecas uz EEZ)

6.7.2021   
               
               
                  LV
               
               
                  Eiropas Savienības Oficiālais Vēstnesis
               
               
                  L 238/29
               
            
         KOMISIJAS REGULA (ES) 2021/1099
         (2021. gada 5. jūlijs),
         ar ko groza Eiropas Parlamenta un Padomes Regulas (EK) Nr. 1223/2009 par kosmētikas līdzekļiem II un III pielikumu
         (Dokuments attiecas uz EEZ)
         EIROPAS KOMISIJA,
         ņemot vērā Līgumu par Eiropas Savienības darbību,
         ņemot vērā Eiropas Parlamenta un Padomes Regulu (EK) Nr. 1223/2009 (2009. gada 30. novembris) par kosmētikas līdzekļiem (1) un jo īpaši tās 31. panta 1. punktu,
         tā kā:
         
                     (1)
                  
                  
                     Viela 4-[(tetrahidro-2H-piran-2-il)oksi]fenols (vispārpieņemtais nosaukums: deoksiarbutīns, INCI nosaukums: tetrahidropiraniloksifenols), kas patlaban ar Regulu (EK) Nr. 1223/2009 nav reglamentēta, izdala 1,4-dihidroksibenzolu (INCI nosaukums: hidrohinons). Hidrohinons ir norādīts Regulas (EK) Nr. 1223/2009 II pielikuma 1339. ierakstā – to vielu vidū, ko aizliegts izmantot kosmētikas līdzekļos, izņemot, kā norādīts minētās regulas III pielikuma 14. ierakstā.
                  
               
                     (2)
                  
                  
                     Deoksiarbutīna izmantošanu kosmētikas līdzekļos novērtēja Patērētāju drošības zinātniskā komiteja (SCCS). 2015. gada 25. jūnijā pieņemtajā atzinumā (2)
                        SCCS ir secinājusi, ka, ņemot vērā bažas par drošumu attiecībā uz deoksiarbutīnu saturošu produktu dzīves ciklu, deoksiarbutīna izmantošanu sejas krēmos koncentrācijā līdz 3 % nevar uzskatīt par drošu (3).
                  
               
                     (3)
                  
                  
                     Pamatojoties uz minēto atzinumu, deoksiarbutīna izmantošana kosmētikas līdzekļos būtu jāaizliedz un deoksiarbutīns būtu jāpievieno aizliegto vielu sarakstam Regulas (EK) Nr. 1223/2009 II pielikumā.
                  
               
                     (4)
                  
                  
                     Viela 1,3-dihidroksi-2-propanons (INCI nosaukums: dihidroksiacetons) ir kosmētikas līdzekļu sastāvdaļa, kas, kā ziņots, kopj ādu un veicina iedegumu. Dihidroksiacetons pagaidām ar Regulu (EK) Nr. 1223/2009 nav reglamentēts.
                  
               
                     (5)
                  
                  
                     Saskaņā ar atzinumu, kas pieņemts 2020. gada 3.–4. martā (4), SCCS uzskata, ka dihidroksiacetonu var droši izmantot par matu krāsvielu nenoskalojamos neoksidējošos līdzekļos, ja netiek pārsniegta maksimālā koncentrācija 6,25 %. Turklāt minētajā atzinumā SCCS ir secinājusi, ka par drošu ir uzskatāma arī dihidroksiacetona izmantošana par matu krāsvielu nenoskalojamos neoksidējošos līdzekļos, ja netiek pārsniegta maksimālā koncentrācija 6,25 %, apvienojumā ar tāda paštonējošā losjona un sejas krēma izmantošanu, kuri satur ne vairāk kā 10 % dihidroksiacetona.
                  
               
                     (6)
                  
                  
                     Pamatojoties uz minētajiem secinājumiem, Regulas (EK) Nr. 1223/2009 III pielikumā ir jāpievieno jauns ieraksts, ka dihidroksiacetonu ir atļauts izmantot ar ierobežojumiem tikai neoksidējošos matu krāsošanas līdzekļos un paštonējošajos līdzekļos, nepārsniedzot maksimālo koncentrāciju attiecīgi 6,25 % un 10 %.
                  
               
                     (7)
                  
                  
                     Tāpēc Regula (EK) Nr. 1223/2009 būtu attiecīgi jāgroza.
                  
               
                     (8)
                  
                  
                     Lai nozare varētu pielāgoties jaunajām prasībām attiecībā uz dihidroksiacetona izmantošanu kosmētikas līdzekļos un pakāpeniski izbeigt šīm jaunajām prasībām neatbilstošu kosmētikas līdzekļu laišanu un darīšanu pieejamus tirgū, ir lietderīgi paredzēt saprātīgus termiņus.
                  
               
                     (9)
                  
                  
                     Šajā regulā paredzētie pasākumi ir saskaņā ar Kosmētikas līdzekļu pastāvīgās komitejas atzinumu,
                  
               IR PIEŅĒMUSI ŠO REGULU.
         
            1. pants
            Regulu (EK) Nr. 1223/2009 groza saskaņā ar šīs regulas pielikumu.
         
         
            2. pants
            Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
         
         
            Šī regula uzliek saistības kopumā un ir tieši piemērojama visās dalībvalstīs.
            Briselē, 2021. gada 5. jūlijā
            
               
                  Komisijas vārdā –
               
               
                  priekšsēdētāja
               
               Ursula VON DER LEYEN
            
         
         
            (1)  OV L 342, 22.12.2009., 59. lpp.
         
         
            (2)  SCCS (Scientific Committee on Consumer Safety), Opinion on deoxyarbutin - Tetrahydropyranyloxy Phenol, 2015. gada 25. jūnijs, SCCS/1554/15.
         
            (3)  Skatīt atzinuma 4. punktu.
         
            (4)  SCCS (Scientific Committee on Consumer Safety), Opinion on Dihydroxyacetone - DHA, 2020. gada 3.–4. marts, SCCS/1612/19.
      
      
         
            PIELIKUMS
            Regulu (EK) Nr. 1223/2009 groza šādi:
            
                        1)
                     
                     
                        II pielikumam pievieno šādu ierakstu:
                        
                                    Atsauces
                                    numurs
                                 
                                 
                                    Vielas identifikācija
                                 
                              
                                    Ķīmiskais nosaukums/INN
                                    
                                 
                                 
                                    
                                       CAS numurs
                                 
                                 
                                    EK numurs
                                 
                              
                                    a
                                 
                                 
                                    b
                                 
                                 
                                    c
                                 
                                 
                                    d
                                 
                              
                                    “1657
                                    
                                 
                                 
                                    4-[(tetrahidro-2H-piran-2-il)oksi]fenols (deoksiarbutīns, tetrahidropiraniloksifenols)
                                 
                                 
                                    53936-56-4”;
                                 
                                 
                                     
                                 
                              
                  
                        2)
                     
                     
                        III pielikumā pievieno šādu ierakstu:
                        
                                    Atsauces numurs
                                 
                                 
                                    Vielas identifikācija
                                 
                                 
                                    Ierobežojumi
                                 
                                 
                                    Lietošanas noteikumu un brīdinājumu formulējums
                                 
                              
                                    Ķīmiskais nosaukums/INN
                                    
                                 
                                 
                                    Kopīgais nosaukums sastāvdaļu glosārijā
                                 
                                 
                                    
                                       CAS numurs
                                 
                                 
                                    EK numurs
                                 
                                 
                                    Kosmētikas līdzekļa veids, ķermeņa daļas
                                 
                                 
                                    Maksimālā koncentrācija lietošanai gatavā maisījumā
                                 
                                 
                                    Citi
                                 
                              
                                    a
                                 
                                 
                                    b
                                 
                                 
                                    c
                                 
                                 
                                    d
                                 
                                 
                                    e
                                 
                                 
                                    f
                                 
                                 
                                    g
                                 
                                 
                                    d
                                 
                                 
                                    h
                                 
                              
                                    “321
                                    
                                 
                                 
                                    1,3-dihidroksi-2-propanons
                                 
                                 
                                    Dihydroxyacetone
                                 
                                 
                                    96-26-4
                                 
                                 
                                    202-494-5
                                 
                                 
                                    
                                                a)
                                             
                                             
                                                Matu krāsviela neoksidējošos matu krāsošanas līdzekļos (*1)
                                                
                                             
                                          
                                                b)
                                             
                                             
                                                Paštonējošie līdzekļi (*1)
                                                
                                             
                                          
                                 
                                    
                                                a)
                                             
                                             
                                                6,25 %
                                             
                                          
                                                b)
                                             
                                             
                                                10 %
                                             
                                          
                                 
                                     
                                 
                                 
                                     
                                 
                              
                  
               (*1)  No 2022. gada 26. janvāra šo vielu saturošus matu krāsošanas un paštonējošos līdzekļus, kuri neatbilst ierobežojumiem, aizliegts laist Savienības tirgū. No 2022. gada 22. aprīļa šo vielu saturošus matu krāsošanas un paštonējošos līdzekļus, kuri neatbilst ierobežojumiem, nedara pieejamus Savienības tirgū.”